VIBHA:รพ.ในเครือหนุนธุรกิจปี 60 เด่นโบรกฯแนะซื้อราคาเป้าหมาย 3.70 บาท
VIBHA:รพ.ในเครือหนุนธุรกิจปี 60 เด่นโบรกฯแนะซื้อราคาเป้าหมาย 3.70 บาท
9 ธ.ค. 2559

บล.โนมูระ พัฒนสิน ระบุในบทวิเคราะห์วันนี้(9 ธ.ค.) ว่า บริษัท โรงพยาบาลวิภาวดี จำกัด (มหาชน) หรือ VIBHA มีมุมมอง Neutral ต่อข้อมูลจากการประชุมกับผู้บริหาร VIBHA เนื่องจากในปี 60 คาดว่า VIBHA มีโอกาสเติบโตดีกว่าปี 59 จากการฟื้นตัวของเครือ รพ.CMR และเครือ รพ.วิภาราม ส่วนรพ.วิภาวดี บางเขน เน้นเติบโตจาก Intensity ที่เพิ่มขึ้นของลูกค้า IPD และเพิ่มศูนย์แพทย์เฉพาะทาง
โดยประมาณการปี 60 คาดกำไรสุทธิเติบโต +28% เทียบช่วงเดียวกันของปีก่อน (vs ปี 59 คาดกำไรสุทธิ -3%เทียบช่วงเดียวกันของปีก่อน ) นอกจากนี้การปรับแนวทางลงทุน รพ.ใหม่ๆ ในกลุ่ม รพ.วิภาราม ด้วยการหาผู้ร่วมลงทุนเพิ่มเติม และ VIBHA อาจลดสัดส่วนการถือหุ้น รพ.ใหม่บางแห่ง จะช่วยลดผลกระทบจากผลขาดทุนของ รพ.ใหม่ช่วง 1-2 ปีแรกของการลงทุน
สำหรับระยะสั้นแนวโน้มไตรมาส 4/59 คาดกำไรสุทธิเติบโตเทียบช่วงเดียวกันของปีก่อน และเทียบไตรมาสก่อนหน้า ดีกว่ากลุ่มฯ จากปัจจัยบวกเฉพาะตัว 1) รายได้เงินปันผลของ รพ. ที่ถือหุ้นอยู่ และ 2) มีส่วนแบ่งกำไรจากเงินลงทุนบริษัทร่วมดีขึ้นต่อเนื่อง แนะนำซื้อราคาเป้าหมาย 3.70 บาท